text: Mine var ufarlig
  10 april 2018 kl. 12.35
  Alarmen afblæst. Det var en attrap, der tirsdag blev fundet i Sønderborg
  Det var en attrap, en øvelsesmine uden sprængstof. Det konstaterede bomberydderne fra Forsvaret tirsdag ved 14-tiden om den minelignende genstand, som tirsdag middag blev fundet i haveanlægget ved et boligområde på Damgade i Sønderborg.
  - Den stammer antageligt fra øvelsesområdet ved den tidligere Sønderborg Kaserne og en eller anden har af en eller anden årsag bragt den her til, siger indsatsleder på stedet, Asger Sandhøj Jørgensen fra Syd- og Sønderjyllands Politi til TV SYD.
  Han tilføjer, at der var stemplet "til undervisningsbrug" på attrappen. Hør et klip med ham nederst i artiklen.
  
  Trods sit troværdige ydre indeholdt minen ikke andet end varm luft - tale om en øvelsesmine. #politidk https://t.co/QOCibu6Fkh
  
  
  
  